CELEX: 32018D0010
Language: et
Date: 2014-02-20 00:00:00
Title: Komisjoni otsus (EL) 2018/10, 20. veebruar 2014, riigiabi SA.18855 kohta – C 5/08 (ex NN 58/07) – Taani – Århusi lennujaama ja Ryanairi vahel 1999. aastal sõlmitud lepingud (teatavaks tehtud numbri C(2014) 871 all) (EMPs kohaldatav tekst )

6.1.2018   
               
               
                  ET
               
               
                  Euroopa Liidu Teataja
               
               
                  L 3/9
               
            KOMISJONI OTSUS (EL) 2018/10,
      20. veebruar 2014,
      riigiabi SA.18855 kohta – C 5/08 (ex NN 58/07) – Taani
      Århusi lennujaama ja Ryanairi vahel 1999. aastal sõlmitud lepingud
      
         
            (teatavaks tehtud numbri C(2014) 871 all)
         
      
      (Ainult taanikeelne tekst on autentne)
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut, eriti selle artikli 108 lõike 2 esimest lõiku,
      võttes arvesse Euroopa Majanduspiirkonna lepingut, eriti selle artikli 62 lõike 1 punkti a,
      olles kutsunud huvitatud isikuid üles esitama märkusi vastavalt nimetatud sättele (1)
      
      ning arvestades järgmist:
      1.   MENETLUS
      
      
                  (1)
               
               
                  2005. aasta veebruaris esitas SASi kontsern (edaspidi „SAS“) komisjonile kaebuse. SAS väitis muu hulgas, et äriühing Aarhus Lufthavn A/S (edaspidi „Århusi lennujaam“) oli andnud Ryanairile ebaseaduslikke subsiidiume. Väidetavalt hõlmasid subsiidiumid Ryanairi makstavate lennujaamatasude ja maapealse teeninduse tasude vähendamist.
               
            
                  (2)
               
               
                  Komisjon palus 2. märtsi 2005. aasta ja 20. mai 2006. aasta kirjas, et Taani ametiasutused esitaksid kaebuse kohta lisateavet. Taani vastas 18. mai 2005. aasta ja 11. juuli 2006. aasta kirjas.
               
            
                  (3)
               
               
                  30. jaanuari 2008. aasta kirjas teavitas komisjon Taanit oma otsusest alustada Euroopa Liidu toimimise lepingu artikli 108 lõikes 2 (2) sätestatud menetlust (edaspidi „algatamisotsus“) Århusi lennujaamade ja Ryanairi vahelise lepingu suhtes. Taani esitas algatamisotsuse kohta oma märkused 30. mail 2008.
               
            
                  (4)
               
               
                  Komisjoni otsus menetluse algatamise kohta avaldati Euroopa Liidu Teatajas
                      (3). Komisjon kutsus huvitatud isikuid üles esitama märkuseid ühe kuu jooksul alates avaldamise kuupäevast.
               
            
                  (5)
               
               
                  Komisjon sai algatamisotsuse kohta märkuseid kolmelt huvitatud isikult: SAS, Ryanair ja Euroopa Lennuettevõtjate Ühendus esitasid märkused vastavalt 16. juunil 2008, 29. mail 2008 ja 4. juulil 2008. Komisjon edastas need Taanile 17. juuli 2008. aasta kirjas. Taanile anti võimalus ühe kuu jooksul nende märkuste kohta arvamust avaldada. Taani esitas oma märkused 29. septembri 2008. aasta kirjas.
               
            
                  (6)
               
               
                  25. märtsi 2011. aasta kirjas nõudis komisjon lisateavet. Taani vastas 28. märtsil 2011 saadetud kirjaga. 8. aprilli 2011. aasta kirjas nõudis komisjon lisateavet Ryanairilt. Ryanair vastas 15. juulil 2011 saadetud kirjaga. Komisjon edastas Ryanairi tähelepanekud Taanile 5. augusti 2011. aasta kirjas. Taani esitas lisateavet 8. ja 22. septembri 2011. aasta, 12. aprilli ja 22. mai 2012. aasta kirjas.
               
            2.   MEETME ÜKSIKASJALIK KIRJELDUS
      
      2.1.   Uurimise taust
      
      
                  (7)
               
               
                  Århusi lennujaam asub Taanis, Århusi linnast 36 km kirdes Tirstrupis. Lennujaama omav ja käitav äriühing Aarhus Lufthavn A/S on 100 % riigi omandis olev piiratud vastutusega äriühing (4).
               
            
                  (8)
               
               
                  Lennujaam on üks kuuest piirkondlikust lennujaamast, mis teenindavad ligikaudu 2,5 miljoni elanikuga Jüütimaa turgu. Århus on umbes 25 % Jüütimaa elanikele lähim lennujaam. Jüütimaa suurim lennujaam on Billund, mis asub 140 km kaugusel (~ 1 tunni ja 35 minuti pikkune autosõit). Århusi lennujaam on Billundi järel suuruselt teine lennujaam Jüütimaal ning teenindab peamiselt SASi (~ 48 % reisijatest) ja Ryanairi (~ 34,7 % reisijatest) lende.
               
            
                  (9)
               
               
                  Århusi lennujaama läbilaskevõime on ligikaudu üks miljon reisijat aastas. Lennujaama külastajate arv oli suurim 1996. aastal, kui lennujaama kasutas üle 800 000 reisija. 1996. aastal avati Suur-Beldi sild, mis ühendab Fyni ja Sjællandi saart ning vähendab Jüütimaa ja Kopenhaageni vahel reisimise aega. Tänu Suur-Beldi sillale saavad reisijad sõita autoga Århusist Kopenhaagenisse. Pärast silla avamist 1996. aastal hakkas Århusi lennujaama reisijate arv vähenema ligikaudu 600 000 reisijani aastas. 1999. aastal sulges SAS Århusi-Londoni lennuliini. Samal aastal sõlmisid Ryanair ja Århusi lennujaam omavahel lepingud ning Ryanair hakkas käitama igapäevast lennuliini Londoni Stanstedi lennujaama. Järgnevas tabelis on esitatud kokkuvõte Århusi lennujaama kasutavate reisijate arvu kohta aastatel 1995–2012.
                  
                     Tabel 1
                  
                  
                     Reisijate arv Århusi lennujaamas aastatel 1995–2012
                  
                  
                              Tegelik reisijate arv aastatel 1995–2012
                           
                        
                              Aasta
                           
                           
                              1995
                           
                           
                              1996
                           
                           
                              1997
                           
                           
                              1998
                           
                           
                              1999
                           
                           
                              2000
                           
                           
                              2001
                           
                           
                              2002
                           
                           
                              2003
                           
                        
                              Reisijad (tuhat)
                           
                           
                              782
                           
                           
                              864
                           
                           
                              812
                           
                           
                              625
                           
                           
                              597
                           
                           
                              641
                           
                           
                              655
                           
                           
                              579
                           
                           
                              579
                           
                        
                              Aasta
                           
                           
                              2004
                           
                           
                              2005
                           
                           
                              2006
                           
                           
                              2007
                           
                           
                              2008
                           
                           
                              2009
                           
                           
                              2010
                           
                           
                              2011
                           
                           
                              2012
                           
                        
                              Reisijad (tuhat)
                           
                           
                              525
                           
                           
                              539
                           
                           
                              554
                           
                           
                              571
                           
                           
                              573
                           
                           
                              526
                           
                           
                              562
                           
                           
                              591
                           
                           
                              485
                           
                        
            2.2.   Uuritavad meetmed ja komisjoni esialgne hinnang
      
      
                  (10)
               
               
                  Algatamisotsuses käsitletakse Ryanairi ja Århusi lennujaama vahel 1999. aastal sõlmitud lepinguid. Järelikult ei piira see otsus 1999. aasta lepingute ega ühegi hiljem sõlmitud täiendava lepingu muutmist või asendamist.
               
            
                  (11)
               
               
                  Algatamisotsuses tõstatas komisjon küsimuse, kas Århusi lennujaam käitus 1999. aastal Ryanairiga lepinguid sõlmides turumajanduse tingimustes tegutseva ettevõtjana. Konkreetsemalt tõstatas komisjon küsimuse, kas lennujaamatasude määr ja edasine mahaarvamine ning lennujaama poolt Ryanairile pakutud turundustoetus on riigiabi.
               
            
                  (12)
               
               
                  Komisjon väljendas kahtlust eelkõige selle suhtes, kas Århusi lennujaamas kohaldatud lennujaamatasude diferentseerimise aluseks olid lisatulud ja -kulud ehk tulud ja kulud, mis tekkisid Ryanairi tegevusest lennujaamas. Peale selle ei esitanud Taani komisjonile ei Ryanairiga 1999. aastal sõlmitud lepingute koopiat ega äriplaani nende lepingute kasumlikkuse kohta Århusi lennujaamale. Seepärast väljendas komisjon algatamisotsuses kahtlust, kas Århusi lennujaama käitumise ajend oli pikaajalise kasumlikkuse võimalus. Samuti ei olnud võimalik välistada, et 1999. aasta lepingud andsid Ryanairile eelise, mida tal ei oleks olnud tavapärastes turutingimustes.
               
            
                  (13)
               
               
                  Komisjon pidas kaheldavaks, kas abi on võimalik nimetada siseturuga kokkusobivaks ELi toimimise lepingu artikli 107 lõike 3 punkti c alusel. Selles küsimuses väljendas komisjon kahtlust eelkõige selle suhtes, kas 2005. aasta lennundussuunistes (5) sätestatud kokkusobivustingimused olid käesoleval juhul täidetud.
               
            3.   TAANI MÄRKUSED
      
      3.1.   Otsustusprotsess, mis eelnes lepingute sõlmimisele Ryanairiga 1999. aastal
      
      
                  (14)
               
               
                  Taani esitab komisjonile esmakordselt oma tähelepanekud selle kohta, et 1999. aastal Ryanairiga sõlmitud lepingud ei ole selle liikmesriigiga seostatavad.
               
            
                  (15)
               
               
                  Taani väidab, et 1999. aasta lepingud sõlmiti Århusi lennujaama ja Ryanairi vahel ning et lepingud ei ole seostatavad ühegi riigiasutusega. Taani märgib, et ei tema ega ükski muu riigiasutus ei osalenud lepingute üle peetud läbirääkimistel.
               
            
                  (16)
               
               
                  Taani täpsustab, et Århusi lennujaama sõnul algasid lepingueelsed läbirääkimised Århusi lennujaama ja Ryanairi vahel juba 1998. aasta alguses. Lisaks selgitab Taani, et läbirääkimised peatati ajutiselt 1999. aasta kevadel, sest pooled ei jõudnud kokkuleppele.
               
            
                  (17)
               
               
                  Taani märgib lisaks, et 1999. aasta juunis teatas SAS, et sulgeb 1999. aasta oktoobri lõpus Århusi–Londoni lennuliini. Sellega seoses märgib Taani, et Ryanairi ja Århusi lennujaama vahelised läbirääkimised jätkusid 1999. aasta suvel. Århusi lennujaama esindas läbirääkimistel kommunaalteenuste partnerluste eest vastutav direktor.
               
            
                  (18)
               
               
                  1999. aasta lepinguid käsitlevate läbirääkimistega seoses selgitab Taani, et kõnealuseid läbirääkimisi peeti Århusi lennujaama direktori endaga ning et avalik-õiguslikud omanikud ei pakkunud välja ega kiitnud heaks lepingutingimusi. Taani märgib, et lepingute ja pakutud allahindluste üle peetud läbirääkimistel osalenud direktoril puudus kontakt nii juhatuse kui ka kohalike ametiasutustega.
               
            
                  (19)
               
               
                  Taani selgitab ka, et 1999. aasta lepingud allkirjastas lepingute üle peetud läbirääkimistel lennujaama esindanud direktor ise. Taani selgitab lisaks, et 1999. aasta lepinguid ei esitatud heakskiitmiseks Taani tsiviillennundusasutustele ning Taani ei kiitnud lennujaamatasusid heaks ei tasumäärade tabelina ega mingil muul kujul.
               
            
                  (20)
               
               
                  Nende väidete toetamiseks (vt põhjendused 15–19) esitas Taani koopia kohalike omavalitsuste esindajate osavõtul peetud juhatuse koosolekutest ja iga-aastaste üldkoosolekute protokollidest.
               
            
                  (21)
               
               
                  Seepärast on Taani arvamusel, et äriühingu aktsionärid ja tsiviillennundusasutused ei osalenud otseselt ega kaudselt 1999. aastal Ryanairiga sõlmitud lepingute üle peetud läbirääkimistel. Seega leiab Taani, et need lepingud ei ole Taaniga seostatavad. Taani on seisukohal, et kuna riigiabi kontseptsiooni üks kumulatiivsetest tingimustest on täitmata, ei saa 1999. aastal Ryanairiga sõlmitud lepinguid käsitada riigiabina.
               
            3.2.   Århusi lennujaama ja Ryanairi vahel 1999. aastal sõlmitud lepingud
      
      
                  (22)
               
               
                  Taani esitas Århusi lennujaama ja Ryanairi vahel 1999. aastal sõlmitud kahe lepingu koopiad ja täiendavad selgitused.
               
            
         1999. aasta põhileping
      
      
                  (23)
               
               
                  Taani täpsustab, et 2. novembril 1999. aastal sõlmis Århusi lennujaam lepingu Ryanairiga (edaspidi „põhileping“). Taani lisab, et kavakohaselt pidi leping kehtima kuni 31. oktoobrini 2009 (st kümme aastat).
               
            
                  (24)
               
               
                  Taani märgib, et põhilepingu kohaselt pidi Ryanair tegema iga päev vähemalt […] (6) lendu Århusi lennujaamast Londoni Stanstedi lennujaama B737-tüüpi õhusõidukiga (teenuse osutamise sagedus võis väheneda üksnes riigipühade ajal, näiteks jõulud, uusaasta ja ülestõusmispühad). Taani selgitab, et põhileping kohustas Ryanairi tooma alates 1. jaanuarist 2001 kuni 31. detsembrini 2001 Århusi lennujaama vähemalt […] reisijat.
               
            
                  (25)
               
               
                  Ryanairi makstavate tasudega seoses selgitab Taani, et põhileping kohustas Ryanairi maksma Århusi lennujaamale järgmised summad, mis on kokku võetud allpool esitatud tabelis 2.
                  
                     Tabel 2
                  
                  
                     Lennujaamatasud, mida Ryanair on 1999. aastal sõlmitud põhilepingu alusel kohustatud maksma Århusi lennujaamale
                  
                  
                              Ryanairi makstavad lennujaamatasud
                           
                           
                              […]
                           
                           
                              […]
                           
                        
                              Stardi- või maandumistasu ühe lennukorra kohta (sealhulgas mürasaaste maks ja kohalik lennundusjulgestus)
                           
                           
                              DKK […]
                           
                        
                              Reisija teenustasu väljalendava reisija kohta
                           
                           
                              DKK […]
                           
                        
                              Öötasu
                           
                           
                              Standardtariifi järgi
                           
                        
                              Reisijate ja perrooni teenindamise tasu ühe lennukorra kohta
                           
                           
                              DKK […]
                           
                           
                              DKK […]
                           
                        
            
                  (26)
               
               
                  Taani märgib, et põhilepingu kohaselt oli Århusi lennujaam kohustatud tegema Ryanairile reisija teenustasult […] Taani krooni (esimesel […] aastal ehk ajavahemikus […]) või […] Taani krooni (viimasel […] aastal ehk ajavahemikus […]) suuruse mahaarvamise (see tähendab reisija teenustasu suhtes kohaldatavat […] allahindlust), juhul kui Ryanairi netotulu Londoni Stanstedi liini ühesuunalise lennu reisija kohta on […] Taani krooni või väiksem. Taani täpsustab, et nii see ka alates 1999. aastast oli.
               
            
         1999. aasta turundusleping
      
      
                  (27)
               
               
                  Taani märgib, et samal päeval, 2. novembril 1999, sõlmisid Ryanair ja Århusi lennujaam teise lepingu (edaspidi „turundusleping“).
               
            
                  (28)
               
               
                  Taani selgitab, et turundusleping kohustas Århusi lennujaama maksma Ryanairile:
                  
                              i)
                           
                           
                              summa, mis on võrdne Ryanairile põhilepingu alusel tekkinud […] ning
                           
                        
                              ii)
                           
                           
                              Århusi lennujaama reisija teenustasu, mis on tõusnud üle […] Taani krooni […] ja üle […] Taani krooni […].
                           
                        
            
                  (29)
               
               
                  Taani selgitab lisaks, et turunduslepingu kohaselt käsitleti stardi-, maandumis- või öötasu vähendamist turundustoetusena. Taani märgib, et Århusi lennujaam ei teadnud makstud turundustoetuse eesmärki, kuid eeldas, et sellega kavatseti jagada Århusi ja Londoni Stanstedi liini kulusid.
               
            3.3.   Turumajanduse tingimustes tegutseva investori põhimõtte kohaldamine ja selektiivsus
      
      
                  (30)
               
               
                  Seoses turumajanduse tingimustes tegutseva investori põhimõtte kohaldamisega on Taani arvamusel, et komisjon peaks võrdlema Århusi lennujaama käitumist eraettevõtja eeldatava käitumisega, milles juhindutakse pikaajalise kasumlikkuse väljavaadetest ja valdkondlikust poliitikast.
               
            
                  (31)
               
               
                  Taani märgib, et 1999. aastal Ryanairiga sõlmitud lepingute kasumlikkuse hindamiseks tuleb arvesse võtta kõnealuste lepingute eeldatavat kogukestust (see tähendab 10-aastast perioodi). Taani märgib, et 1999. aasta lepingutel oli positiivne mõju äriühingu rahandusele ajavahemikus 1999–2009.
               
            
                  (32)
               
               
                  Taani selgitab, et Ryanairiga 1999. aasta lepingute sõlmimise ajal olid Århusi lennujaamal järgmised probleemid. Esiteks konkureeris lennujaam lennuettevõtjate ja reisijate pärast Billundi lennujaamaga, millel oli Jüütimaa suurima lennujaamana strateegiliselt tugevam konkurent. Teiseks kasutas Århusi lennujaam ainult 40 % oma läbilaskevõimest ning selle reisijate arv oli ajavahemikus 1996–1999 juba vähenenud umbes 860 000 reisijalt umbes 596 000 reisijale ning eeldati, et järgnevatel aastatel väheneb see arv veelgi. Kolmandaks oli lõpetatud lennujaama Tirstrupi õhubaasi militaartegevus, mis tähendab, et Århusi lennujaama iga-aastased netokulud seoses lennundusjulgestuse, tuletõrje- ja päästeteenistuse ning tehnilise ja maapealse teenindusega olid tõusnud 10–12 miljoni Taani krooni võrra. Neljandaks pidi 2004. aastal avatama uus maantee (nimelt Djurslandi maantee), et saavutada kiirem ja hõlpsam transpordiühendus Tirstrupiga.
               
            
                  (33)
               
               
                  Lisaks selgitab Taani, et avatud oli Suur-Beldi sild (mis võimaldas reisijatel sõita Århusist Kopenhaagenisse) ja suletud SASi lennuliin Londonisse. Taani märgib, et avatud Suur-Beldi sild vähendab Århusi ja Kopenhaageni vahel alternatiivsete transpordivahenditega (auto/rong/kiirpraam) reisimise aega umbes viielt tunnilt ligikaudu kolmele tunnile.
               
            
                  (34)
               
               
                  Taani märgib, et selle taustal (vt põhjendused 32 ja 33) pidi Århusi lennujaam pakkuma stiimuleid, et ligi meelitada uusi kliente ja kasutada ära kogu läbilaskevõime. Taani täpsustab, et Århusi lennujaama direktori hinnangul suudaks Ryanair lennujaama ligi meelitada umbes […] lisareisijat aastas. Taani märgib, et nende reisijaprognooside põhjal eeldati, et 2001. aastal toovad lepingud kaasa ligikaudu […] Taani krooni ([…] eurot) suuruse netotulu. Taani selgitab, et tegelikud tulemused kinnitasid direktori prognooside usaldusväärsust. Näiteks 2001. aastal oli 1999. aasta lepingute alusel teenitud tulu […] Taani krooni ([…] eurot). Taani rõhutab, et kõiki kulusid (näiteks turunduse ja maapealse teenindusega seotud kulud ja muud kulud), mis tekivad Århusi lennujaamale seoses Ryanairiga sõlmitud lepinguga, rahastatakse otse lepingu alusel tekkinud tulust. Taani märgib ühtlasi, et lepingu alusel tekkinud netosissetulek suurendab lennujaama üldist kasumlikkust.
               
            
                  (35)
               
               
                  Taani märgib, et Ryanairiga 1999. aastal sõlmitud lepingute alusel ei tulnud Århusi lennujaamal teha mingeid investeeringuid, sest lennujaama läbilaskevõimest kasutati ainult 40 %. Taani selgitab, et ka seoses Århusi lennujaama tegevuskuludega nähti Ryanairiga 1999. aastal sõlmitud lepingutes ette, et personal võib katta kuni 60 % koormusest, sest näiteks kulud maapealse teeninduse personalile olid juba kaetud äriühingu muust sissetulekust.
               
            
                  (36)
               
               
                  Seoses Århusi lennujaama poolt Ryanairile makstava turundustoetusega märgib Taani, et lennujaama juhatus eeldas, et Ryanair aitaks suurendada lennujaama nähtavust. Taani selgitab, et samal ajal otsustas Århusi lennujaam vähendada oma muud turundustegevust, mis asendati Ryanairi tegevusega, näiteks muu hulgas Århusi lennujaama reklaamimine Ryanairi veebisaidil ja teenindatavates lennujaamades.
               
            
                  (37)
               
               
                  Taani täpsustab, et Århusi lennujaam kavatses suurendada oma tulu reisijate arvu ja lennundusvälise tulu (näiteks ostlemis- või parkimistulude) suurendamise kaudu. Lisaks täpsustab Taani, et Ryanairiga 1999. aasta lepingute sõlmimise ajal arvas Århusi lennujaam, et tasuline parkimine võib tekitada suurt tulu. Seoses ostlemistuluga selgitas Taani, et välja üüriti üksnes 30 % lennujaama kasutamata läbilaskevõimest.
               
            
                  (38)
               
               
                  Nendel põhjustel on Taani seisukohal, et 1999. aasta lepingud Ryanairiga sõlmiti kooskõlas turumajanduse tingimustes tegutseva investori põhimõttega, sest eeldati, et need lepingud suurendavad ajavahemikus 1999–2009 lennujaama kasumlikkust ligikaudu […] Taani krooni võrra, ning seepärast suurenes lennujaama käitaja finantsstabiilsus.
               
            
                  (39)
               
               
                  Selle seisukoha toetamiseks esitas Taani lennujaama käitaja äriplaani ja juhtkonna kasumlikkuse prognoosi. Tabelis 3 on esitatud Taani ülevaade Ryanairiga 1999. aastal sõlmitud lepingute eeldatava kasumlikkuse kohta.
                  
                     Tabel 3
                  
                  
                     Ülevaade 1999. aastal Ryanairi ja Århusi lennujaama vahel sõlmitud lepingute eeldatava kasumlikkuse kohta tuhandetes Taani kroonides
                  
                  
                               
                           
                           
                              1999
                           
                           
                              2000
                           
                           
                              2001
                           
                           
                              2002
                           
                           
                              2003
                           
                           
                              2004
                           
                           
                              2005
                           
                           
                              2006
                           
                           
                              2007
                           
                           
                              2008
                           
                           
                              2009
                           
                           
                              Kokku (nominaalväärtus)
                           
                        
                              
                                 Tulud
                              
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              
                                 Lennundustulu
                              
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              
                                 Lennundusega mitteseotud tulu
                              
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              
                                 Kulud
                              
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              
                                 Maapealne teenindus
                              
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              
                                 Turundus
                              
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              
                                 Ryanairiga 1999. aastal sõlmitud lepingute tulemused
                              
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
            
                  (40)
               
               
                  Taani selgitab, et Ryanair ei saa valikulist eelist, sest Ryanairiga 1999. aastal sõlmitud lepingute alusel tehtavaid allahindlusi on varem tehtud ka SASile. Taani märkis lisaks, et 1999. aastal tehti ka äriühingutele Cimber Air A/S ja Maersk Air A/S sama 50 % allahindlus nagu Ryanairile. Taani märgib, et ka piirkondlik lennuettevõtja Sunair ja lennuettevõtja EasyJet (varem Go) said sarnase allahindluskokkuleppe pakkumisi. Väite toetamiseks esitas Taani nende kirjade koopiad.
               
            
                  (41)
               
               
                  Taani on seisukohal, et Århusi lennujaama ja Ryanairi vahelised 1999. aasta lepingud sõlmiti turutingimustel ja nendega ei anta Ryanairile eelist, ning seega ei ole tegemist riigiabiga.
               
            
                  (42)
               
               
                  Lisaks selgitab Taani, et eeldatavat kasumlikkust kinnitasid ka lennujaama käitaja tegelikud finantstulemused. Taani väidab täiendavalt, et näiteks 2010. aastal oli Århusi lennujaama netotulu ligikaudu 2 miljonit Taani krooni ja ka järgmiste aastate kohta on oodata positiivseid tulemusi. Taani märgib, et tulu on tekkinud tänu reisijate arvu järkjärgulisele suurenemisele ning pikaajalisele üleminekule riigisisestelt lendudelt rahvusvahelistele lendudele pärast Suur-Beldi silla avamist.
               
            4.   KOLMANDATE ISIKUTE MÄRKUSED
      
      
                  (43)
               
               
                  Komisjon on saanud tähelepanekuid kolmelt huvitatud isikult.
               
            4.1.   Ryanair
      
      
                  (44)
               
               
                  Ryanair väitis oma 29. mai 2008. aastal esitatud märkustes esmalt seda, et tema arvates ei olnud ametliku uurimismenetluse algatamine põhjendatud ega vajalik. Ta väljendas ka kahetsust selle üle, et komisjon ei olnud andnud Ryanairile võimalust osaleda esialgses uurimises.
               
            
                  (45)
               
               
                  Juhtumi enda kohta märkis Ryanair, et tema arvates oleks komisjon pidanud tuginema tavapärastele ärikokkulepetele ning otsustama sellest lähtuvalt, et 1999. aasta lepingud on kooskõlas turumajanduse tingimustes tegutseva investori põhimõttega ja sellega ei kaasne riigiabi. Ryanair on arvamusel, et Århusi lennujaama käitajale on kasulik Ryanairi kohalolek selles lennujaamas.
               
            
                  (46)
               
               
                  Seoses turumajanduse tingimustes tegutseva investori põhimõttega märgib Ryanair, et tulude poolel tuleb arvesse võtta nii lennundusega seotud kui ka lennundusväliseid tulusid. Ryanair leiab, et kulude poolel tuleb arvesse võtta lennuettevõtjatega sõlmitavatest vastavatest lepingutest tulenevaid lisakulusid. Ryanair leiab, et arvesse ei tohiks võtta pöördumatuid kulusid ega püsivaid üldkulusid. Ryanair märgib, et kui lennuettevõtja sõlmib lennujaama käitajaga kasumlikkust suurendava lepingu, ei hõlma leping mingisugust abi.
               
            
                  (47)
               
               
                  Ryanair märgib, et üldiselt ei eeldata turumajanduse tingimustes tegutsevalt investorilt kasumlikkust vähendavate lepingute sõlmimist. Teisest küljest märgib Ryanair, et erand tuleks teha siis, kui lepingu sõlmimise ajal ei toimi lennujaam tõhusalt, kuid on veendunud, et leping aitab mingil viisil parandada selle tõhusust. Sellisel juhul võib Ryanairi arvamusel kokkulepe olla kasumlik isegi siis, kui näib, et lepingu sõlmimise ajal on see allpool lisakulusid.
               
            
                  (48)
               
               
                  Lisaks on Ryanair arvamusel, et komisjon oleks pidanud lähtuma oma hinnangus võrdlevast käsitlusest ning võrdlema lepinguid nendega, mille Ryanair on sõlminud teiste avaliku ja erasektori lennujaamadega. Ryanair väidab ka, et sõlmitud lepingute hindamisel tuleks arvesse võtta ka 1999. aasta lepingutest tulenevat võrgu välismõju.
               
            
                  (49)
               
               
                  Ryanair on seisukohal, et uuritud 1999. aasta lepingud vastavad tavapärastele ärikokkulepetele lennujaama ja lennuettevõtja vahel liberaliseeritud turul. Ryanair märgib, et lennujaama käitaja sõltumatu otsus on tõhustada oma läbilaskevõime kasutamist reisijate arvu suurendamise kaudu, et suurendada oma lennundusega seotud ja lennundusvälist tulu.
               
            
                  (50)
               
               
                  Ryanair väidab, et Århusi lennujaam järgis paljude võrreldavas olukorras olnud erasektori lennujaamade eeskuju ja otsustas, et parim viis reisijate arvu suurendada, on anda lennuettevõtjatele stiimuleid, et nemad tooksid lennujaama suure hulga reisijaid. Ryanairi sõnul loovad lennujaamad selliseid stiimuleid seetõttu, et suurel hulgal reisijaid ligimeelitavad lennuettevõtjad tekitavad lennujaama käitajale mastaabisäästu. Ryanairi sõnul põhines stiimulite kava Århusi lennujaamas Ryanairi kohustusel tuua lennujaama igal aastal vähemalt […] reisijat.
               
            
                  (51)
               
               
                  Ryanair toob näiteks teised Euroopa lennujaamad, kus järgitakse Århusi lennujaama strateegiale sarnast strateegiat, näiteks Londoni Stanstedi lennujaam, Londoni Lutoni lennujaam ja Frankfurt-Hahni lennujaam. Lisaks märgib Ryanair, et turumajanduse tingimustes tegutseva investori põhimõtte järgimiseks on piisav, kui lepingud parandavad lennujaama pikaajalist finantsolukorda.
               
            
                  (52)
               
               
                  Ryanair selgitab, et SASi ja Ryanairi makstavad tasud ei ole võrreldavad, sest kahe lennuettevõtja osutatavate teenuste, näiteks teenindusnõuete ja õhusõidukite käitamise tase on erinev.
               
            
                  (53)
               
               
                  Ryanair on seisukohal, et 1999. aastal Århusi lennujaamaga sõlmitud lepingud on kooskõlas turumajanduse tingimustes tegutseva investori põhimõttega.
               
            
                  (54)
               
               
                  Seoses 1999. aasta lepingute seostatavusega on Ryanair arvamusel, et Århusi lennujaam on iseseisev ettevõte. Ryanair märgib, et omanikud ei kontrolli selle käitamist ega rahastamist. Ryanair selgitab, et juhtkond oli see, kes määras kindlaks tasud ja pidas lennuettevõtjaga lepingute üle läbirääkimisi. Taani riigiasutused ei osalenud läbirääkimistel. Lisaks usub Ryanair, et äriühingu aktsionäridel puudub kontroll tasude määramise ja sealhulgas Ryanairiga saavutatud kokkuleppe üle.
               
            
                  (55)
               
               
                  Valikulise eelise küsimuses on Ryanair arvamusel, et kuna Århusi lennujaam ei ole turgu valitsevas seisundis ühelgi Euroopa tasandi, riiklikul ega piirkondlikul lennujaamateenuste turul, ei ole tal seega ELi konkurentsieeskirjade alusel kohustust kohelda kõiki oma lennuettevõtjatest kliente mittediskrimineerival viisil. Siiski täpsustab Ryanair, et Århusi lennujaam on alati järginud mittediskrimineerimise põhimõtet ja pakkus kokkulepet, mille Ryanair lõpuks vastu võttis, tegelikult mitmele teiselegi lennuettevõtjale, sealhulgas SAS, Cimber Air, Sun Air ja Maersk. Ryanair märgib, et asjaolu, mille kohaselt ei olnud ükski nendest lennuettevõtjatest huvitatud oma tegevuse laiendamisest Århusis, ei tähenda, et Ryanairi koheldakse paremini. Ryanair märgib lisaks, et tema 1999. aasta lepingutes Århusi lennujaamaga ei ole viiteid ainuõigusele.
               
            
                  (56)
               
               
                  Eespool kirjeldatu põhjal on Ryanair seisukohal, et Århusi lennujaamaga sõlmitud lepingud ei kujuta endast riigiabi.
               
            4.2.   SAS
      
      
                  (57)
               
               
                  SAS esitas oma märkused 16. juunil 2008.
               
            
                  (58)
               
               
                  SASi arvamusel ei ole Århusi lennujaam sõltumatu oma riiklikest omanikest (nimelt riigiasutustest). SAS märgib, et valdava osa juhatuse liikmetest määravad ja valivad äriühingu riiklikud omanikud. SAS leiab, et seega ei ole juhatuse liikmed sõltumatud oma tööandjatest ja omanikest, keda nad esindavad.
               
            
                  (59)
               
               
                  Lennujaama rahalise olukorra kohta märgib SAS, et Århusi lennujaama sõnul on tema finantsolukord kindel ja et Ryanair tagab lennujaamale igal aastal ligikaudu 5–6 miljoni Taani krooni suuruse netopanuse. SAS märgib, et isegi kui see näitarv on õige, oli Århusi lennujaama 2007. aasta tulemus 2 311 410 Taani krooni negatiivne, hoolimata 12,5 % kasvust.
               
            
                  (60)
               
               
                  SAS väidab, et lennujaama käitaja nõrku finantstulemusi näitab ka asjaolu, et viimase viie aasta jooksul kogunenud negatiivsete tulemuste summa on üle 20 miljoni Taani krooni. SAS usub, et kui Ryanairile ei oleks subsiidiume antud, oleks lennujaama käitaja finantsseisund olnud palju parem.
               
            
                  (61)
               
               
                  SAS on arvamusel, et Århusi lennujaam on kohaldanud Ryanairi suhtes eeliskohtlemist, mis avaldub märkimisväärselt vähendatud reisija teenustasudes ning vähendatud stardi- ja maandumistasudes. SASi arvates tähendab Ryanairi eeliskohtlemine, et muid lennujaamas tegutsevaid lennuettevõtjaid diskrimineeritakse.
               
            
                  (62)
               
               
                  SAS märgib lisaks, et need mahaarvamised on vastuolus 2005. aasta lennundussektori suunistes lennujaamadele antava stardiabi kohta sätestatud kokkusobivuskriteeriumidega. SASi sõnul näib, et lennujaama käitajaga 1999. aastal sõlmitud lepingutes ei ole Ryanair andnud mingit reisijate arvuga seotud ega sellega sarnast garantiid. Lisaks näib SASile, et juhul kui Ryanair ei suuda pidada kinni 1999. aastal lennujaamaga kokkulepitud kohustusest säilitada reisijate arvu või jätkata teatavat tegevust, ei ole sätestatud mingit konkreetset rahalist karistust. SAS märgib ka, et Ryanair on viimaste aastate jooksul avanud ja sulgenud lennuliine, ilma et sellel oleks ilmne negatiivne mõju lennuettevõtjale lennujaama käitaja poolt antud finantshüvedele.
               
            
                  (63)
               
               
                  SAS on seisukohal, et Ryanairile lennujaama käitaja poolt antud abi eesmärk ei ole arendada vähearenenud piirkonda, vaid pigem ligi meelitada lisaoperatsioone, et konkureerida teiste lennujaamadega.
               
            
                  (64)
               
               
                  Viimasena märgib SAS, et Ryanairiga 1999. aastal sõlmitud lepingud on nüüdseks kehtinud peaaegu kümme aastat. SAS leiab, et isegi kui saab õigeks pidada väidet, et 1999. aasta lepingud iseenesest vastavad 2005. aasta lennundussuunistes lennuettevõtjatele antava stardiabi kohta sätestatud kriteeriumidele, peaks 1999. aasta lepingud olema nendega vastuolus juba ainuüksi ajavahemiku pärast, arvestades sellise abi heakskiitmise rangeid tingimusi.
               
            
                  (65)
               
               
                  Eespool kirjeldatu põhjal on SAS seisukohal, et Ryanairi ja Århusi lennujaama vahel 1999. aastal sõlmitud lepingud kujutavad endast siseturuga kokkusobimatut riigiabi.
               
            4.3.   Euroopa Lennuettevõtjate Ühendus
      
      
                  (66)
               
               
                  Euroopa Lennuettevõtjate Ühendus esitas oma märkused 4. juulil 2008. Need on täielikult kooskõlas SASi märkustega.
               
            5.   TAANI MÄRKUSED KOLMANDATE ISIKUTE MÄRKUSTE KOHTA
      
      
                  (67)
               
               
                  Taanile edastati kolmelt huvitatud isikult saadud märkused.
               
            
                  (68)
               
               
                  Taani väitis oma märkustes esmalt seda, et SASi osutatud suunised ei ole asjakohased riigiabi olemasolu hindamiseks 1999. aasta lepingute korral.
               
            
                  (69)
               
               
                  Taani ei nõustu SASi märkustega selle kohta, et 1999. aasta lepingud on selle liikmesriigiga seostatavad. Taani väidab, et 1999. aasta lepingute seostatavust ei tõenda üksnes see, et Århusi lennujaam kuulub riigile, vaid lennujaama käitaja tegelikku osalemist otsuste tegemisel tuleb näidata. Taani väidab, et riigiasutused ei osalenud üldse 1999. aasta lepingute üle peetud läbirääkimistel.
               
            
                  (70)
               
               
                  Taani lükkab tagasi SASi märkused, et lepingutes ei ole nn reisijate arvu garantiid või karistusmehhanismi juhuks, kui Ryanair ei täida tingimusi. Taani selgitab, et 1999. aasta lepingud hõlmavad võimalust lepingute tingimused läbi vaadata, kui Ryanair ei suuda esimesel paaril aastal pärast lepingute sõlmimist tõsta reisijate arvu vähemalt […]. Taani seisukohast on tegemist karistusmehhanismiga. Taani on ühtlasi arvamusel, et 1999. aasta lepingutele ei kehti 2005. aasta lennundussuunistes sätestatud stardiabi tingimused.
               
            
                  (71)
               
               
                  Seoses Ryanairi märkustega selgitab Taani, et 1999. aasta lepingud Århusi lennujaama ja Ryanairi vahel näitavad ja kajastavad piirkondlike lennujaamade turu üldist arengut.
               
            6.   ABI OLEMASOLU
      
      
                  (72)
               
               
                  ELi toimimise lepingu artikli 107 lõike 1 kohaselt on „[…] igasugune liikmesriigi poolt või riigi ressurssidest ükskõik missugusel kujul antav abi, mis kahjustab või ähvardab kahjustada konkurentsi, soodustades teatud ettevõtjaid või teatud kaupade tootmist, siseturuga kokkusobimatu niivõrd, kuivõrd see kahjustab liikmesriikidevahelist kaubandust“.
               
            
                  (73)
               
               
                  ELi toimimise lepingu artikli 107 lõikes 1 sätestatud kriteeriumid on kumulatiivsed. Seega selleks, et teha kindlaks, kas käesolev meede kujutab endast riigiabi ELi toimimise lepingu artikli 107 lõike 1 tähenduses, peavad olema täidetud kõik alljärgnevad tingimused. Nimelt peab rahaline toetus:
                  
                              i)
                           
                           
                              andma selge eelise;
                           
                        
                              ii)
                           
                           
                              olema antud liikmesriigi poolt või riigi ressurssidest;
                           
                        
                              iii)
                           
                           
                              soodustama teatud ettevõtjaid või teatud kaupade tootmist;
                           
                        
                              iv)
                           
                           
                              kahjustama või ähvardama kahjustada konkurentsi ja
                           
                        
                              v)
                           
                           
                              kahjustama liikmesriikidevahelist kaubandust.
                           
                        
            
                  (74)
               
               
                  Et Århusi lennujaam kuulub riigile, on sellel ilmselgelt juurdepääs riigi vahenditele. Seepärast ei ole vaja kindlaks teha, kui palju on äriühing saanud riigiabi minevikus. Igal juhul käsitleti 1999. aasta lepingute sõlmimise ajal 1994. aasta lennundussuunistes lennujaamade ja nende taristu riigipoolset rahastamist majanduspoliitika üldmeetmena, mida ei saa kontrollida aluslepingu riigiabieeskirjadega. Oma 12. detsembri 2000. aasta otsuses juhtumi Aéroports de Paris kohta
                      (7) leidis üldkohus, et see tõlgendus ei ole õige ja et lennujaama käitamine kujutab endast majandustegevust. Enne Aéroports de Paris' juhtumi otsust võisid ametiasutused olla õiguspäraselt seisukohal, et lennujaamade riiklik rahastamine ei kujutanud endast riigiabi. Enne seaduse sellist täpsustamist valitsenud ebamäärasuse tõttu ei saa enam seada riigiabieeskirjade alusel kahtluse alla finantsmeetmeid, mis võeti enne otsuse langetamist.
               
            
                  (75)
               
               
                  Selleks et teha kindlaks, kas 1999. aasta lepingutega anti Ryanairile eelis, peab komisjon uurima, kas äriühing, mis käitab lennujaama turumajanduse tavatingimustes ja juhinduvalt kasumlikkuse pikaajalistest väljavaadetest, oleks sarnastes oludes sõlminud sama või sarnase ärikokkuleppe nagu Århusi lennujaam (8). Eelise olemasolu võib tavaliselt välistada, kui a) lennujaamateenuste eest võetav tasu vastab turuhinnale või b) eelneva analüüsi abil on võimalik tõendada, et lennuettevõtjaga sõlmitud kokkulepped suurendavad lennujaama kasumlikkust ja on osa üleüldisest pikaajalise kasumlikkuseni viivast strateegiast. Pealegi peab lennujaama taristu (kaasa arvatud taristu, mida kasutavad suurema tõenäosusega teatava kategooria lennuettevõtjad, näiteks odavlennuettevõtjad või tellimuslendude ettevõtjad) olema avatud kõigile lennuettevõtjatele.
               
            
                  (76)
               
               
                  Charleroi kohtuasja käsitleva otsuse (9) kohaselt peab komisjon käesolevate meetmete hindamisel võtma arvesse meetmete kõiki asjakohaseid aspekte ja nende konteksti. Teisisõnu peab komisjon analüüsima 1999. aasta lepingute eeldatavat mõju Århusi lennujaamale, võttes arvesse kõiki kõnealuse meetme asjakohaseid aspekte.
               
            
                  (77)
               
               
                  Euroopa Kohus on kohtuasjas Stardust Marine märkinud, et „[…] tegemaks kindlaks, kas riik käitus või mitte turumajanduse tingimustes tegutseva aruka investorina, tuleb asetuda uuesti selle aja konteksti, mille jooksul rahalise toetuse meetmed võeti, et hinnata riigi käitumise majanduslikku otstarbekust ning hoiduda seega igasugusest hilisemal olukorral põhinevast hinnangust“ (10).
               
            
                  (78)
               
               
                  Selleks et turumajanduse tingimustes tegutseva investori põhimõtet rakendada, peab komisjon asetama end aega, kui Århusi lennujaam ja Ryanair 1999. aastal lepingud sõlmisid (st 2. november 1999). Komisjon peab oma hinnangus samuti tuginema teabele ja eeldustele, mis olid Århusi lennujaamale kättesaadavad kümme aastat kehtivate 1999. aasta lepingute sõlmimise ajal.
               
            
         Võrdlus turuhindadega: võrdlusuuring
      
      
                  (79)
               
               
                  Ryanair väidab, et välistamaks majanduslikku eelist, mida tavalistes turutingimustes ei oleks saadud, tuleb võrrelda 1999. aasta lepingutes kehtestatud tasusid lennujaamatasudega, mida kohaldati odavlennuettevõtjatele muudes Euroopa lennujaamades.
               
            
                  (80)
               
               
                  Komisjon leiab, et lennujaamatasude võrdlemise kriteeriumid on tõesti üks võimalik lähenemisviis lennuettevõtjatele antud abi olemasolu hindamiseks. Kriteeriumide väljaselgitamine nõuab aga esmalt, et on võimalik valida välja piisav arv võrreldavaid lennujaamu, kes pakuvad võrreldavaid teenuseid tavapärastel turutingimustel.
               
            
                  (81)
               
               
                  Sellega seoses märgib komisjon, et 1999. aasta lepingute sõlmimisel ei käsitletud ELi lennujaamu ettevõtjatena.
               
            
                  (82)
               
               
                  Komisjon märgib lisaks, et isegi kui mõned lennujaamad on eraomandis või kui neid hallatakse sotsiaalsete või piirkondlike kaalutlusteta, võivad selliste lennujaamade hindu tugevalt mõjutada enamiku riigi vahenditest rahastatavate lennujaama käitajate kehtestatavad hinnad, sest neid hindu võtavad lennuettevõtjad arvesse läbirääkimiste pidamisel eraomandis olevate või erasektori käitatavate lennujaamadega.
               
            
                  (83)
               
               
                  Käesoleval juhul on võrdluslennujaamad kas riigi omandis või neid on minevikus riiklikult rahastatud. Pealegi näib ka võrdluslennujaamade osutatud teenuste tase erinevat (näiteks õhusõidukite parkimine maapinnal, Ryanairi personali autode parkimine, büroo, angaar, toitlustusteenused, õpperuum jms) ning ka lepingute kestus on erinev.
               
            
                  (84)
               
               
                  Sellistel asjaoludel (vt põhjendused 79–83) on komisjon arvamusel, et praegu ei ole võimalik kindlaks määrata asjakohaseid võrdluskriteeriume lennujaama käitajate osutatud teenuste turuhinna väljaselgitamiseks.
               
            
         1999. aasta lepingute kasumlikkuse analüüs
      
      
                  (85)
               
               
                  Kuna turukriteeriumi ei ole võimalik kindlaks määrata, leiab komisjon, et lennujaamade ja üksikute lennuettevõtjate vahel sõlmitud lepingute hindamisel on asjakohane kriteerium kasumlikkuse suurenemise eelanalüüs.
               
            
                  (86)
               
               
                  Komisjon peab hindade diferentseerimist tavapäraseks äritavaks. Siiski peab selline hindade diferentseerimise poliitika turumajandustingimustes tegutseva investori põhimõtte läbimiseks äriliselt õigustatud (11).
               
            
                  (87)
               
               
                  Taani väidab, et Århusi lennujaam käitus ratsionaalselt ja toetab oma väiteid Århusi lennujaama arvutatud eelprognooside koopiaga.
               
            
                  (88)
               
               
                  Sellega seoses märgib komisjon, et Ryanairi kasutatav lennujaamataristu on avatud ka teistele lennuettevõtjatele.
               
            
                  (89)
               
               
                  Komisjon peab täiendavalt hindama, kas 1999. aasta lepingud võib lugeda turumajandustingimustes tegutseva investori põhimõttega kooskõlas olevaks.
               
            
                  (90)
               
               
                  Sellega seoses leiab komisjon, et lennuettevõtjate ja lennujaamade vahel sõlmitud lepingud võib lugeda turumajanduse tingimustes tegutseva investori põhimõttega kooskõlas olevaks juhul, kui need aitavad eelneva analüüsi kohaselt kaasa lennujaama kasumlikkusele. Lennujaamad peavad tõendama, et on lepingu kestuse jooksul võimelised katma kõik lennuettevõtjaga sõlmitavast lepingust tulenevad kulud mõistliku kasumimarginaaliga, (12) toetudes kokkuleppe sõlmimise ajal kehtinud usaldusväärsetele pikaajalistele väljavaadetele (13).
               
            
                  (91)
               
               
                  Selleks et hinnata, kas leping, mille lennujaam on lennuettevõtjaga sõlminud, vastab turumajanduse tingimustes tegutseva investori põhimõttele, tuleks arvesse võtta lennuettevõtja tegevusest tulenevat prognoositavat lennundusega mitteseotud tulu ning lennujaamatasusid, millest on maha arvatud mis tahes mahaarvamised, turundustoetus või stiimulite pakkumise skeemid. Samamoodi tuleks arvesse võtta kõiki prognoositavaid lisakulusid, mis tekivad lennujaama käitajal seoses lennuettevõtja tegevusega lennujaamas. Sellised lisakulud võivad hõlmata kõiki kulu- ja investeeringuliike, nagu täiendavad personali-, varustuse- ja investeerimiskulud, mis tulenevad lennuettevõtja tegevusest lennujaamas. Seevastu tuleks turumajanduse tingimustes tegutseva investori põhimõtte täitmise hindamisel välja jätta kulud, mis tekivad lennujaamal igal juhul, sõltumata lennuettevõtjaga sõlmitud kokkuleppest.
               
            
                  (92)
               
               
                  Kasumlikkuse arvutamisel võttis lennujaama käitaja arvesse 1999. aasta lepingutes Ryanairile kehtestatud kohustusi ja reisijate arvu eeldatavat suurenemist. 1999. aasta lepingute sõlmimisega võttis Ryanair endale kohustuse alustada Århusi lennujaamas oma tegevust vähemalt […] lennukorraga päevas. Samas võttis Ryanair kohustuse tuua 2001. aastal Århusi lennujaama vähemalt […] reisijat. 1999. aasta põhilepingus on esitatud ühe lennukorra kohta tekkivate tasude ajakava (vt Tabel 2). Århusi lennujaam eeldas, et Ryanairi tegevuse algusaastatel suureneb reisijate arv lennujaamas aastas ligikaudu 150 000 võrra, kusjuures lahkuvaid ja saabuvaid reisijaid on võrdselt ja päevas toimub […] lennukorda.
               
            
                  (93)
               
               
                  Århusi lennujaam eeldas, et proportsionaalselt reisijate arvu suurenemisega suureneb ka lennujaama lennundusväline tulu, eelkõige tänu autoparklale. Lisaks lootis Århusi lennujaam, et Ryanairiga sõlmitud lepingu kehtivuse ajal suureneb ka lennujaama ostlemistulu.
               
            
                  (94)
               
               
                  Seoses prognoositud kuludega, mis tulenevad Ryanairi kohalolekust lennujaamas, leidis Århusi lennujaam, et Ryanairile teenuste osutamiseks ei ole vaja lisainvesteeringuid. Enne Ryanairi tegevuse algust Århusi lennujaamas kasutati ära üksnes ligikaudu 40 % lennujaama läbilaskevõimest. Seepärast eeldas Århusi lennujaam, et stardi- ja maandumisteenuste ning maapealse teenindusega seoses ei teki täiendavaid käitamistulusid.
               
            
                  (95)
               
               
                  Prognoosi arvutamisel on Århusi lennujaam võtnud arvesse maapealse teeninduse kulusid. Nende kulude prognoosimise aluseks võeti kolme personaliliikme kahe tunni palk igale väljuvale Ryanairi lennule reisijate registreerimiseks ja pardaleminekuks, kuigi võis eeldada, et registreerimiseks ette nähtud kahel tunnil ei ole kõiki ettenähtud personaliliikmeid pidevalt vaja. Pealegi toimuvad Ryanairi lennud väljaspool hommikust ja õhtust tipptundi. Seepärast on Århusi lennujaama maapealse teeninduse personalil aega, et osutada teenuseid Ryanairile ning lisapersonali ei olnud vaja palgata. Ka Ryanairi õhusõidukite maapealne teenindus on vähene. Århusi lennujaam ei osuta õhusõidukite hooldusteenuseid ega puhasta Ryanairi õhusõidukeid. Samuti ei ole vajalik õhusõiduki lükkamise teenus ega reisijatevedu lennuliiklusalal, sest Ryanairi reisijad kõnnivad lennukist terminali.
               
            
                  (96)
               
               
                  Lisaks maapealse teeninduse kuludele võttis Århusi lennujaam prognooside arvutamisel arvesse ka 1999. aasta turunduslepingust tulenevaid turunduskulusid.
               
            
                  (97)
               
               
                  Tabelis 4 on antud ülevaade 1999. aasta lepingutega seotud tulude ja kulude prognoosidest ning lepingute positiivsest panusest Århusi lennujaama kasumlikkusesse lepingute kehtivuse ajal. Prognoos põhineb Taani esitatud äriplaanil ja eespool kirjeldatud eeldustel.
                  
                     Tabel 4
                  
                  
                     Ryanairiga 1999. aastal sõlmitud lepingute kasumlikkuse suurenemise prognoos nüüdispuhasväärtuses
                  
                  
                              Taani kroonides
                           
                           
                              1999
                           
                           
                              2000
                           
                           
                              2001
                           
                           
                              2002
                           
                           
                              2003
                           
                           
                              2004
                           
                           
                              2005
                           
                           
                              2006
                           
                           
                              2007
                           
                           
                              2008
                           
                           
                              2009
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Ryanairiga 1999. aastal sõlmitud lepingutest
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              laekuv tulu
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              Lennundustulu
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              Lennundusega mitteseotud tulu
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              Århusi lennujaama kulud, mida seostatakse 1999. aastal Ryanairiga
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              Maapealne teenindus
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              Turundus
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              1999. aastal Ryanairiga sõlmitud lepingute tulemused Århusi
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Ryanairiga sõlmitud lepingute
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              netotulu nüüdispuhasväärtuses
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              
                                          —
                                       
                                       
                                          Diskontomäär = 8,5 %
                                       
                                    
                           
                               
                           
                           
                              […]
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              
                                          —
                                       
                                       
                                          Diskontomäär = 15 %
                                       
                                    
                           
                               
                           
                           
                              […]
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
            
                  (98)
               
               
                  Komisjon märgib, et Århusi lennujaama juhtkonna arvutatud kasumlikkuse prognoosis võeti arvesse kõiki kulusid, mis tekkisid lennujaamas Ryanairi kohaloleku tõttu (st kõik lisakulud). Ryanairi kohalolekust tulenevad kulud olid turundustoetus ja maapealse teeninduse kulud. Komisjon märgib lisaks, et Ryanairi lendude käitamise tõttu ei tulnud palgata maapealse teeninduse jaoks lisapersonali ning et kuna Ryanairi lende käitati väljaspool tipptunde, võimaldas see lennujaamal rakendada kasutamata läbilaskevõimet ja suurendada tõhusust. Järelikult näib, et ka maapealse teeninduse kulud ei ole valdavalt lisakulud.
               
            
                  (99)
               
               
                  Komisjon märgib samuti, et kuna lendude sageduse vähendamise ja SASi liinide sulgemise tõttu tekkis vaba läbilaskevõimet, ei käsitletud muid käitamiskulusid lisakuludena, sest need oleksid tekkinud igal juhul, sõltumata Ryanairi lepingutest. Lennujaama vaba läbilaskevõime tõttu ei olnud Ryanairi reisijate mahutamiseks vaja ka taristuinvesteeringuid.
               
            
                  (100)
               
               
                  Selles kontekstis märgib komisjon, et 1999. aastal, kui käesolevad lepingud Ryanairiga sõlmiti, vähenes lennujaama reisijate arv jätkuvalt Suur-Beldi silla ehitamise tõttu. Ajavahemikus 1996–1999 oli reisijate arv langenud enam kui 200 000 võrra ja see suundumus jätkus. Lisaks märgib komisjon, et 1999. aastal sulges SAS oma Århusi-Londoni lennuliini, mistõttu lennujaama käitamisel kasutati ainult ligikaudu 40 % selle läbilaskevõimest. Lisaks oli suletud lennujaama militaarosa, mis tähendas Århusi lennujaama mittelisanduvate katmata käitamiskulude märkimisväärset suurenemist.
               
            
                  (101)
               
               
                  Kasumlikkuse arvutamise prognoosis võeti arvesse kõiki Ryanairiga sõlmitud lepingutest tulenevaid tulusid ja osa lennundusvälisest tulust (näiteks parkimistasud, kontsessioonitulu poodidelt ja restoranidelt), mis on proportsionaalne Ryanairi reisijate osakaaluga lennujaama reisijate koguarvust. Lepingu kestuse ajal saadava lisatulu prognoos diskonteeriti nüüdisväärtusesse diskontomääraga vahemikus 8,5–15 %, et võtta arvesse mõistlikku kasumimarginaali.
               
            
                  (102)
               
               
                  Komisjon märgib, et võttes arvesse kõiki lisakulusid ja -tulusid, mis tuleneksid Ryanairi tegevusest Århusi lennujaamas, eeldas lennujaama juhatus, et 1999. aasta lepingud suurendaksid nende kehtivuse ajal Århusi lennujaama kasumlikkust summaga, mille nüüdispuhasväärtus on 32,5 miljonit Taani krooni (diskontomäär = 8,5 %) ja 22,0 miljonit Taani krooni (diskontomäär = 15 %). Võttes arvesse loodetud positiivset panust, eeldati, et 1999. aasta lepingute kehtivuse ajal suureneb ka kogu Århusi lennujaama tegevuse kasumlikkus. Kuna 1999. aasta lepingud hõlmasid kõiki lisakulusid ja isegi suurendasid Århusi lennujaama kasumlikkust, oleks lennujaama käitaja kasumlikkus olnud ilma nende lepinguteta väiksem.
               
            
                  (103)
               
               
                  Seda tulemust toetavad ka komisjoni eksperdi tundlikkusanalüüsid, milles võeti arvesse lisakulusid, nagu vesi, elekter, julgeolek ja kulum. Komisjon märgib, et kuigi teatavaid kulusid võib pidada 1999. aasta lepingute lisakuludeks, näiteks vett, siis ülejäänud kulud (elekter, julgeolek ja kulum) seda ei ole. Tabelis 5 on esitatud 1999. aasta lepingute kasumlikkuse analüüsi tulemused, milles on neid lisakulusid arvesse võetud.
                  
                     Tabel 5
                  
                  
                     Ryanairiga 1999. aastal sõlmitud lepingute kasumlikkuse suurenemise prognoos (nüüdispuhasväärtuses)
                  
                  
                              Taani kroonides
                           
                           
                              1999
                           
                           
                              2000
                           
                           
                              2001
                           
                           
                              2002
                           
                           
                              2003
                           
                           
                              2004
                           
                           
                              2005
                           
                           
                              2006
                           
                           
                              2007
                           
                           
                              2008
                           
                           
                              2009
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Ryanairiga 1999. aastal sõlmitud lepingute tulemused
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Århusi lennujaama jaoks
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              (Vt tabel 4)
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              Vesi
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              Elekter
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              Julgeolek
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              Kulum
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                              Kohandatud tulemused
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                           
                              […]
                           
                        
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              Ryanairiga sõlmitud lepingute
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              netotulu nüüdispuhasväärtuses
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              
                                          —
                                       
                                       
                                          Diskontomäär = 8,5 %
                                       
                                    
                           
                               
                           
                           
                              […]
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
                              
                                          —
                                       
                                       
                                          Diskontomäär = 15 %
                                       
                                    
                           
                               
                           
                           
                              […]
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                           
                               
                           
                        
            
                  (104)
               
               
                  Komisjon märgib, et isegi kui on arvesse võetud täiendavaid kulusid (sealhulgas neid, mida ei käsitleta lisakuludena), nagu osa kuludest veele, elektrile, julgeolekule ja kulumile, mis on proportsionaalne teenindatud reisijate arvuga, (14) suurendavad 1999. aasta lepingud ikkagi lennujaama käitaja kasumlikkust. Lisaks nähtub komisjoni eksperdi hinnangust, et muude kui lisakulude ja vaba läbilaskevõime suure osakaalu tõttu oleks lennujaamal tekkinud tegevuskahjum, kui see ei oleks Ryanairiga lepingut sõlminud.
               
            
                  (105)
               
               
                  Komisjon märgib, et lennujaamade ja lennuettevõtjate kokkulepete hindamisel tuleb arvesse võtta ka seda, mil määral võib hinnatavaid kokkuleppeid pidada osaks vähemalt pikaajalises perspektiivis lennujaama kasumlikkuseni viiva üleüldise strateegia rakendamisest. Sellega seoses peab komisjon võtma arvesse kättesaadavaid faktilisi tõendeid ja arengut, mida võis mõistlikkuse piires oodata ajal, kui sõlmiti 1999. aasta lepingud, eelkõige valitsevaid turutingimusi, konkreetsemalt õhutranspordi liberaliseerimisest tekkinud turumuutuseid, odavlennuettevõtjate ja muude punktist punkti lendavate lennuettevõtjate turule sisenemist ja nende arengut, lennujaamasektori organisatsioonilise ja majandusliku ülesehituse muutuseid ning lennujaamade ülesannete mitmekesisuse ja keerukuse astet, lennuettevõtjate ja lennujaamade vahelise konkurentsi edendamist, majanduskeskkonna ebakindlust, mis tuleneb valitsevate turutingimuste muutustest, ja majanduskeskkonna muud ebakindlust.
               
            
                  (106)
               
               
                  Nagu on mainitud põhjenduses 74, sõlmiti 1999. aasta lepingud ajal, kui lennujaamade ja nende taristu riigipoolset rahastamist pidas ka komisjon ise majanduspoliitika üldmeetmeks, mida ei saa kontrollida aluslepingu riigiabieeskirjadega. Enne Aéroports de Paris' juhtumi otsust võisid seega ametiasutused olla õiguspäraselt seisukohal, et lennujaamade riiklik rahastamine ei kujutanud endast riigiabi.
               
            
                  (107)
               
               
                  Komisjon märgib, et lennutranspordi liberaliseerimine 1997. aastal (15) tõi kaasa uue ärimudeli järgi tegutsevate odavlennuettevõtjate tekke. 1999. aasta lepingute sõlmimise ajal oli ELi odavlennuettevõtjate turuosa ligikaudu 5 % ja eeldatava kasvupotentsiaaliga.
               
            
                  (108)
               
               
                  Komisjon märgib lisaks, et käesoleval juhul otsustas Århusi lennujaam Suur-Beldi silla avamise tõttu muuta oma ärimudelit ja minna riigisisestelt lendudelt üle rahvusvahelistele lendudele.
               
            
                  (109)
               
               
                  Nagu on mainitud põhjenduses 102, suurendavad 1999. aasta lepingud lennujaama kasumlikkust. Komisjon märgib, et Taani andmetel oli Århusi lennujaama netotulu 2010. aastal ligikaudu 2 miljonit Taani krooni tänu reisijate arvu järkjärgulisele suurenemisele ja pikaajalisele üleminekule riigisisestelt lendudelt rahvusvahelistele lendudele pärast Suur-Beldi silla avamist ning et lennujaam eeldab ka järgmistel aastatel positiivseid tulemusi.
               
            
                  (110)
               
               
                  Järelikult võib 1999. aasta lepinguid pidada osaks lennujaama üldstrateegiast, mis peaks viima vähemalt pikaajalises perspektiivis kasumlikkuseni.
               
            
                  (111)
               
               
                  Viimaseks märgib komisjon, et Ryanairi kasutatav lennujaamataristu on avatud ka kõigile muudele lennuettevõtjatele.
               
            
         Kokkuvõte
      
      
                  (112)
               
               
                  Arvestades kasumlikkuse suurenemise prognoosi (vt põhjendused 82–103), järeldab komisjon, et 1999. aastal Århusi lennujaama ja Ryanairi vahel sõlmitud lepingud (16) on kooskõlas turumajanduse tingimustes tegutseva investori põhimõttega, sest eelanalüüsi kohaselt aitavad need kaasa lennujaama kasumlikkuse suurendamisele. Teisisõnu kaetakse kõik Ryanairiga saavutatud kokkuleppest tulenevad lennujaama kulud mõistliku kasumimarginaaliga lisatuludest (lennundusega seotud ja lennundusvälisest tegevusest). Lisaks võib 1999. aasta lepinguid pidada osaks lennujaama üldstrateegiast, mis peaks viima vähemalt pikaajalises perspektiivis kasumlikkuseni, ning Ryanairi kasutatav taristu on avatud ka kõigile teistele lennuettevõtjatele.
               
            
                  (113)
               
               
                  Seega järeldab komisjon, et Århusi lennujaama otsus sõlmida 1999. aastal Ryanairiga lepingud ei anna lennuettevõtjale majanduslikku eelist, mida ta tavalistel turutingimustel ei oleks saanud.
               
            7.   KOKKUVÕTE
      
      
                  (114)
               
               
                  Et ELi toimimise lepingu artikli 107 lõike 1 kohastest kumulatiivsetest kriteeriumidest ei ole üks täidetud, on komisjon seisukohal, et Århusi lennujaama ja Ryanairi vahel 2. novembril 1999. aastal sõlmitud lepingud ei kujuta endast riigiabi ELi toimimise lepingu artikli 107 lõike 1 tähenduses,
               
            ON VASTU VÕTNUD KÄESOLEVA OTSUSE:
      Artikkel 1
      2. novembril 1999. aastal äriühingu Aarhus Lufthavn A/S ja Ryanair Ltd vahel sõlmitud põhileping ja turundusleping ei kujuta endast riigiabi Euroopa Liidu toimimise lepingu artikli 107 lõike 1 tähenduses.
      Artikkel 2
      Käesolev otsus on adresseeritud Taani Kuningriigile.
      
         Brüssel, 20. veebruar 2014
         
            
               Komisjoni nimel
            
            
               asepresident
            
            Joaquín ALMUNIA
         
      
      
         (1)  ELT C 109, 30.4.2008, lk 15.
      
         (2)  Alates 1. detsembrist 2009 muutusid EÜ asutamislepingu artiklid 87 ja 88 vastavalt Euroopa Liidu toimimise lepingu artikliteks 107 ja 108. Artiklipaarid on sisult identsed. Käesolevas otsuses tuleb viiteid ELi toimimise lepingu artiklitele 107 ja 108 käsitada vajaduse korral vastavalt viidetena EÜ asutamislepingu artiklitele 87 ja 88. ELi toimimise lepinguga tehti teatavaid muudatusi ka terminites, näiteks „ühendus“ asendati terminiga „liit“ ja „ühisturg“ terminiga „siseturg“. Käesolevas otsuses kasutatakse läbivalt ELi toimimise lepingu termineid.
      
         (3)  ELT C 109, 30.4.2008, lk 15.
      
         (4)  Lennujaama käitaja kuulub järgmistele kommuunidele/maakondadele: Århusi kommuun (64,60 %), Randersi kommuun (16,70 %), Grenå kommuun (4,80 %), Ebeltofti kommuun (3,00 %) ja Århusi maakond (10,90 %).
      
         (5)  Komisjoni teatis „Ühenduse suunised lennujaamade rahastamise ja piirkondlikest lennujaamadest opereerivate lennuettevõtjate riikliku stardiabi kohta“ (ELT C 312, 9.12.2005, lk 1).
      
         (6)  Seda teavet käsitatakse ametisaladusena, millele on osutatud komisjoni 1. detsembri 2003. aasta teatises K(2003) 4582 ametisaladuse kohta riigiabi otsustes (ELT C 297, 9.12.2003, lk 6).
      
         (7)  12. detsembri 2000. aasta otsus kohtuasjas T-128/98: Aéroports de Paris vs. komisjon, EKL 2000, lk II-3929, punkt 125.
      
         (8)  Oma hindamise läbiviimiseks on komisjon tellinud ka uuringu Moore Stephensilt (edaspidi „komisjoni ekspert“). Komisjoni ekspert analüüsis finantsandmeid ning Ryanairi ja Århusi lennujaama vahel 1999. aastal sõlmitud lepinguid.
      
         (9)  17. detsembri 2008. aasta otsus kohtuasjas T-196/04: Ryanair vs. komisjon, EKL 2008, lk II-3643, punkt 59 (edaspidi „otsus Charleroi kohtuasjas“).
      
         (10)  16. mai 2002. aasta otsus kohtuasjas T-482/99: Prantsusmaa vs. komisjon, EKL 2002, lk I-04397, punkt 71 (edaspidi „otsus kohtuasjas Stardust Marine“).
      
         (11)  Vt komisjoni 27. jaanuari 2010. aasta otsus 2011/60/EL riigiabi C 12/08 (ex NN 74/07) kohta – Slovakkia – Bratislava lennujaama ja Ryanairi vaheline leping (ELT L 27, 1.2.2011, lk 24) ning komisjoni otsus riigiabi C 25/07 kohta – Soome –Tampere Pirkkala lennujaam ja Ryanair, Euroopa Liidu Teatajas veel avaldamata.
      
         (12)  Mõistlik kasumimarginaal on kapitali n-ö normaalne tootlus ehk tootlus, mida tüüpiline ettevõtja vajab sarnase riskiga investeeringu tegemiseks.
      
         (13)  See ei välista selle ettenägemist, et kokkulepete kehtivuse ajal saadav tulevane tulu võib hüvitada esialgse kahjumi.
      
         (14)  Århusi lennujaamas on Ryanairi reisijate osakaal umbes 30 %.
      
         (15)  Nõukogu määrus (EMÜ) nr 2407/92, 23. juuli 1992, lennuettevõtjatele lennutegevuslubade väljaandmise kohta (EÜT L 240, 24.8.1992, lk 1); nõukogu määrus (EMÜ) nr 2408/92, 23. juuli 1992, ühenduse lennuettevõtjate juurdepääsu kohta ühendusesisestele lennuliinidele (EÜT L 240, 24.8.1992, lk 8); nõukogu määrus (EMÜ) nr 2409/92, 23. juuli 1992, piletihindade ja lastitariifide kohta (EÜT L 240, 24.8.1992, lk 15).
      
         (16)  See ei piira otse Ryanairi või Ryanairi kontrollitava mis tahes üksuse ja Århusi lennujaama käitaja vahel 1999. aastal sõlmitud lepingute ega ühegi muu lisalepingu muudatuste või asenduste kohaldamist.